stanford-oval/wikipedia huggingface dataset:
Mestis-kausi 2023–2024

| Mestis-kausi 2023–2024 |
| --- | --- |
Järjestyksessä oleva kausi:  24.
Joukkueiden määrä:  13
Sarja alkoi:  21. syyskuuta 2023
Sarja päättyi:  20. huhtikuuta 2024
Runkosarjan voittaja:  IPK
Mestari:  IPK
Toinen sija:  Ketterä
Kolmas sija:  K-Espoo
Nousseet joukkueet:  K-Espoo
Pudonneet joukkueet:  FPS
Pistepörssin voittaja:   Leo Ring (KeuPa HT, IPK)
Pudotuspelien pistepörssin voittaja:   Austin Alger (IPK)
Pudotuspelien arvokkain pelaaja:   Austin Alger (IPK)
Ylempi sarjataso:  SM-liiga
Alempi sarjataso:  Suomi-sarja
  ← 2022–2023 :  2024–2025 → 
Kausi 2023–2024 oli jääkiekon Mestiksen 24. kausi. Sarjassa pelasi 13 joukkuetta. Jokerit palasi Suomen sarjoihin kymmenen vuoden tauon jälkeen. Kaudella 2022–2023 Mestiksessä pelanneet HK Zemgale ja Heinolan Peliitat eivät jatkaneet kaudella 2023–2024.
Iisalmen Peli-Karhut voitti kaudella ensimmäisen Mestis-mestaruutensa. Kolmanneksi sijoittunut Kiekko-Espoo nousi kauden päätteeksi jääkiekkoliiton kabinettipäätöksellä SM-liigaan.
Joukkueet

| Joukkue | Kotikaupunki | Areena | Kapasiteetti | Perustettu | Mestikseen | Päävalmentaja | Kapteeni |
| --- | --- | --- | --- | --- | --- | --- | --- |
| FPS | Forssa | Forssan jäähalli | 3 000 | 1931 | 2020 |  Christer Nylund 11.12.2023  Asko Rantanen |  Samuli Virtanen |
| Hermes | Kokkola | Kokkolan jäähalli | 4 200 | 1953 | 2015 |  Tuukka Poikonen |  Eemeli Ylitalo |
| Hokki | Kajaani | Kajaanin jäähalli | 2 372 | 1968 | 2019 |  Pasi Räsänen |  Samu Pyykkönen |
| IPK | Iisalmi | Kankaan jäähalli | 1 358 | 1966 | 2016 |  Marko Tuomainen |  Jarkko Malinen |
| Jokerit | Helsinki | Keravan jäähalli | 1 240 | 1967 | 2023 |  Tero Määttä |  Saku Forsblom |
| Jokerit | Helsinki | Helsingin jäähalli | 8 200 | 1967 | 2023 |  Tero Määttä |  Saku Forsblom |
| JoKP | Joensuu | Turula Engineering Areena | 700 | 1953 | 2015 |  Simo Karjalainen |  Miska Hattunen |
| Ketterä | Imatra | OmaSp Areena | 1 200 | 1957 | 2017 |  Kari Martikainen |  Santeri Salmela |
| KeuPa HT | Keuruu | Keuruun jäähalli | 900 | 1995 | 2014 |  Sami Ryhänen 19.10.2023    Niko Raiskio |  Mikko Lahtinen |
| Kiekko-Espoo | Espoo | Espoo Metro Areena | 6 982 | 2018 | 2020 |  Tomas Westerlund |  Miro Keskitalo |
| Kiekko-Vantaa | Vantaa | Trio Areena | 2 004 | 1994 | 2000 |  Jani Manninen |  Olli Maansaari |
| KOOVEE | Tampere | Hakametsän jäähalli | 7 300 | 1929 | 2018 |  Miikka Kuusela |  Jeremi Wehmas |
| RoKi | Rovaniemi | Lappi Areena | 3 500 | 1979 | 2015 |  Sakari Salmela |  Antti Erkinjuntti |
| TUTO Hockey | Turku | Rajupaja Areena | 3 000 | 1929 | 1996 |  Jonne Virtanen |  Jere Karlsson |

↑  Jokerit pelasi osan kotiotteluistaan Keravalla.
↑  JoKP pelasi kotiottelunsa Outokummussa Joensuun jäähallin remontin vuoksi. Kaksi ottelua pelattiin Mehtimäen pesäpallostadionilla ja yksi Savonlinnassa Talvisalon jäähallissa.
↑  Ketterä pelasi kolme ottelua Lappeenrannan kisapuiston jäähallissa.
↑  KeuPa HT pelasi yhden ottelun Jyväskylän jäähallissa.
Runkosarja

Runkosarjassa pelataan 13 joukkueen nelinkertainen sarja eli 48 ottelua. Runkosarjan päätyttyä kymmenen parasta joukkuetta etenevät pudotuspeleihin ja kaksi viimeistä joukkuetta joutuvat karsintaan.
Runkosarja > Sarjataulukko

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  IPK  | 48 |  32  |  4  |  4  |  8  |  205  |  123  | +82 | 108 |
| 2 |  Ketterä  | 48 |  29  |  5  |  1  |  13  |  192  |  115  | +77 | 98 |
| 3 |  Jokerit  | 48 |  23  |  10  |  5  |  10  |  179  |  120  | +59 | 94 |
| 4 |  K-Espoo  | 48 |  26  |  2  |  5  |  15  |  166  |  130  | +36 | 87 |
| 5 |  TUTO Hockey  | 48 |  22  |  6  |  7  |  13  |  145  |  142  | +3 | 85 |
| 6 |  Hermes  | 48 |  22  |  4  |  6  |  16  |  180  |  147  | +33 | 80 |
| 7 |  JoKP  | 48 |  18  |  5  |  8  |  17  |  146  |  158  | -12 | 72 |
| 8 |  RoKi  | 48 |  18  |  6  |  5  |  19  |  165  |  177  | -12 | 71 |
| 9 |  K-Vantaa  | 48 |  19  |  3  |  7  |  19  |  164  |  158  | +6 | 70 |
| 10 |  KOOVEE  | 48 |  13  |  6  |  3  |  26  |  122  |  174  | -52 | 54 |
| 11 |  KeuPa HT  | 48 |  11  |  7  |  5  |  25  |  122  |  180  | -58 | 52 |
| 12 |  Hokki  | 48 |  9  |  4  |  6  |  29  |  112  |  166  | -54 | 41 |
| 13 |  FPS  | 48 |  5  |  3  |  3  |  37  |  95  |  203  | -108 | 24 |
Lähde: Suomen Jääkiekkoliitto
Runkosarja > Pistepörssi

| # | Pelaaja | Joukkue | Ottelut | Maalit | Syötöt | Pisteet | + | - | +/- |
| --- | --- | --- | --- | --- | --- | --- | --- | --- | --- |
| 1. | Leo Ring | KeuPa HT, IPK | 49 | 20 | 45 | 65 | 56 | 52 | +4 |
| 2. | Okko Kangasniemi | K-Vantaa | 48 | 21 | 37 | 58 | 59 | 43 | +16 |
| 3. | Miku Ronkainen | Ketterä | 46 | 26 | 30 | 56 | 48 | 15 | +33 |
| 4. | Ludwig Persson | IPK | 48 | 10 | 45 | 55 | 45 | 20 | +25 |
| 5. | Alexander Forslund | Jokerit | 48 | 8 | 47 | 55 | 39 | 33 | +6 |
| 6. | Alex Berardinelli | IPK | 48 | 28 | 25 | 53 | 47 | 20 | +27 |
| 7. | Kristjan Kombe | JoKP | 48 | 16 | 35 | 51 | 35 | 45 | -10 |
| 8. | Santeri Hartikainen | K-Vantaa | 47 | 19 | 31 | 50 | 48 | 47 | +1 |
| 9. | Niklas Nordgren | K-Vantaa | 47 | 21 | 28 | 49 | 56 | 33 | +23 |
| 10. | Oskari Kalajanniska | Jokerit | 48 | 27 | 20 | 47 | 45 | 25 | +20 |
Runkosarja > Maalivahtien torjuntapörssi

Maalivahti listataan, jos hän on pelannut vähintään 1/3 joukkueensa otteluista kauden aikana.
| # | Pelaaja | Joukkue | Ottelut | PO | PM | T | PMK | NP | T% |
| --- | --- | --- | --- | --- | --- | --- | --- | --- | --- |
| 1. | Paavo Kohonen | IPK | 42 | 37 | 81 | 900 | 2,22 | 3 | 91,74 |
| 2. | Henri Risikko | Jokerit | 41 | 26 | 56 | 609 | 2,32 | 1 | 91,58 |
| 3. | Santeri Lipiäinen | Ketterä | 47 | 32 | 68 | 718 | 2,15 | 5 | 91,35 |
| 4. | Verneri Virtanen | KOOVEE | 41 | 26 | 72 | 745 | 2,82 | 2 | 91,19 |
| 5. | Ville Kolppanen | Jokerit | 32 | 18 | 36 | 360 | 2,15 | 3 | 90,91 |
Pudotuspelit

Runkosarjan kuusi parasta joukkuetta eteni suoraan puolivälieriin, ja sijoilla 7–10 olevat joukkueet pelasivat paras kolmesta -järjestelmällä villi kortti -kierroksen, jonka voittajat etenivät puolivälieriin. Puolivälierät, välierät ja loppuottelut pelattiin paras seitsemästä -menetelmällä ja pronssiottelu yksittäisenä otteluna.
Pudotuspelit > Pistepörssi

| # | Pelaaja | Joukkue | Ottelut | Maalit | Syötöt | Pisteet | + | - | +/- |
| --- | --- | --- | --- | --- | --- | --- | --- | --- | --- |
| 1. | Austin Alger | IPK | 20 | 10 | 13 | 23 | 14 | 21 | -7 |
| 2. | Alex Berardinelli | IPK | 20 | 8 | 13 | 21 | 13 | 22 | -9 |
| 3. | Ludwig Persson | IPK | 19 | 8 | 11 | 19 | 11 | 17 | -6 |
| 4. | Akseli Mäkinen | Ketterä | 14 | 7 | 8 | 15 | 10 | 2 | +8 |
| 5. | Juuso Arola | IPK | 16 | 4 | 11 | 15 | 12 | 14 | -2 |
Pudotuspelit > Maalivahtien torjuntapörssi

Maalivahti listataan, jos hän on pelannut vähintään 1/3 joukkueensa otteluista pudotuspelien aikana.
| # | Pelaaja | Joukkue | Ottelut | PO | PM | T | PMK | NP | T% |
| --- | --- | --- | --- | --- | --- | --- | --- | --- | --- |
| 1. | Henri Risikko | Jokerit | 5 | 3 | 7 | 90 | 2,35 | 0 | 92,78 |
| 2. | Petteri Rimpinen | K-Espoo | 11 | 11 | 18 | 225 | 1,82 | 1 | 92,59 |
| 3. | Emil Vuorio | TUTO Hockey | 7 | 3 | 7 | 86 | 2,34 | 1 | 92,47 |
| 4. | Jere Huhtamaa | TUTO Hockey | 7 | 4 | 9 | 110 | 2,17 | 0 | 92,44 |
| 5. | Visa Vedenpää | Hermes | 15 | 15 | 33 | 356 | 2,81 | 1 | 91,52 |
Karsinnat

Karsintojen ensimmäisessä vaiheessa runkosarjan kaksi viimeistä joukkuetta pelaavat paras seitsemästä -ottelusarjan. Voittaja etenee toiseen vaiheeseen Suomi-sarjan mestaria vastaan ja häviäjä putoaa Suomi-sarjaan. Toinen vaihe pelataan myös paras seitsemästä -menetelmällä ja ottelusarjan voittaja saa paikan Mestiksessä seuraavalle kaudelle.
Lopulliset sijoitukset

| Sija | Joukkue |
| --- | --- |
: IPK
: Ketterä
: K-Espoo
4.: Hermes
5.: Jokerit
6.: TUTO Hockey
7.: JoKP
8.: RoKi
9.: K-Vantaa
10.: KOOVEE
11.: KeuPa HT
12.: Hokki
13.: FPS
Kiefer Sutherland

| Kiefer Sutherland |
| --- | --- |
 Kiefer Sutherland San Diegon Comic-Conissa 2014.
Henkilötiedot
Koko nimi:  Kiefer William Frederick Dempsey George Rufus Sutherland
Syntynyt: 21. joulukuuta 1966 (ikä 57) Lontoo, Iso-Britannia
Ammatti:  näyttelijä
Puoliso:  Camelia Kath (1987–1990) Elizabeth Kelly Winn (1996–2004)
Näyttelijä
Aktiivisena:  1983–
Merkittävät roolit:  The Lost Boys Dark City 24 Phone Booth
Palkinnot
 Emmy (2006) Golden Globe (2002) Screen Actors Guild Award (2004, 2006) 
 Nimikirjoitus
Aiheesta muualla
IMDb 
Elonet
Kiefer William Frederick Dempsey George Rufus Sutherland (s. 21. joulukuuta 1966) on kanadalainen elokuva- ja televisionäyttelijä. Hän on esiintynyt monissa Hollywood-elokuvissa, kuten Stand by Me – viimeinen kesä, The Lost Boys, Kunnian miehiä, Phone Booth ja The Sentinel – salaliitto, mutta hänen tunnetuin roolihahmonsa lienee CTU-agentti Jack Bauer yhdysvaltalaisen FOX-televisiokanavan televisiosarjassa 24. Hän  on myös ollut ääninäyttelijänä pelisarjan Metal Gear Solid peleissä.
Lapsuus

Kiefer Sutherland syntyi Lontoossa tunnettujen kanadalaisnäyttelijöiden Donald Sutherlandin ja Shirley Douglasin perheeseen. Hän syntyi seitsemän minuuttia aikaisemmin kuin kaksossisarensa Rachel. Kiefer Sutherland on äitinsä puolelta vaikutusvaltaisen kanadalaisen poliitikon Tommy Douglasin lapsenlapsi.[lähde? ]
Vaikka Sutherland syntyi Yhdistyneessä kuningaskunnassa, hän vietti ensimmäiset elinvuotensa Los Angelesissa Yhdysvalloissa. Kun Donald Sutherland ja Shirley Douglas erosivat vuonna 1970, neljävuotias Sutherland muutti äitinsä kanssa vanhempiensa kotimaahan Kanadaan. Hän varttui ja opiskeli Torontossa, ja 15-vuotiaana hän kiinnostui ensimmäistä kertaa näyttelijäntyöstä.
Ura

Kiefer Sutherlandin näyttelijädebyytti tapahtui vuoden 1983 draamakomediassa Pimeää rahaa, jossa hänellä oli sivuosarooli Bill-nimisenä hahmona. Hänen isänsä Donald esiintyi samassa elokuvassa, ja myöhemmin Kiefer Sutherland esiintyi isänsä kanssa myös vuoden 1996 jännityselokuvassa On aika tappaa. Sutherlandin läpimurto elokuva-alalla oli kuitenkin Ace Merrillin rooli vuoden 1986 menestyselokuvassa Stand by Me – viimeinen kesä.
Sutherlandin kuuluisin roolihahmo on jännityssarja 24:n agentti Jack Bauer, jonka esittäjänä hän voitti Golden Globen vuonna 2002 ja myöhemmin Emmy-palkinnon vuonna 2006. Hän on myös toiminut Bauerin ääninäyttelijänä sarjaan pohjautuvassa videopelissä 24: The Game sekä animaatiosarja Simpsonien 400:nnessä juhlajaksossa 24 minuuttia, jonka juoni on pitkälti parodia 24:stä. Koska monissa 24:n jaksoissa Bauer kiduttaa terroristeiksi epäiltyjä hahmoja, Sutherland matkusti vuonna 2007 West Pointin sotilasakatemiaan ja piti akatemian kadeteille puheen, jossa hän kehotti heitä välttämään ihmisten kiduttamista. Vaikka Bauerin roolilla onkin ollut suuri merkitys Sutherlandin näyttelijänuralle, Sutherland itse on ehdottanut sarjan käsikirjoittajille Bauerin tappamista. Keväällä 2006 Sutherland solmi kolmen lisävuoden jatkosopimuksen Bauerin roolin jatkamisesta 24:ssä. Medialähteiden mukaan sopimuksen arvo oli 40 miljoonaa Yhdysvaltain dollaria eli 34 miljoonaa euroa, mikä teki Sutherlandistä tuolloin yhden parhaiten palkatun televisionäyttelijän.
Yksityiselämä

Sutherland on ollut kahdesti naimisissa. Ensimmäisen kerran vuonna 1988 hän avioitui 21-vuotiaana itseään 12 vuotta vanhemman Camelia Kaithin kanssa, mutta liitto päättyi Sutherlandin alkoholiongelman takia avioeroon vain kaksi vuotta myöhemmin vuonna 1990. Sutherlandillä on avioliitosta Kaithin kanssa tytär, joka syntyi vuonna 1988 ja jonka huoltajuuden Sutherland menetti avioerossa.
Vuonna 1991 Sutherland seurusteli ja kihlautui Julia Robertsin kanssa, mutta heidän suhteensa päättyi ennen suunniteltua naimisiinmenoa. Vuonna 1996 Sutherland solmi avioliiton Kelly Winnin kanssa, mutta aviopari jätti eropaperit ensimmäisen kerran 2000 ja uudelleen 2004. Ero astui virallisesti voimaan toukokuussa 2008.
Sutherland on rockmusiikin ystävä, ja hänellä on kokoelma kitaroita, erityisesti Gibsonin valmistamia sähkökitaroita. Hän on myös perustanut muusikkoystävänsä Jude Colen kanssa Ironworks-nimisen levy-yhtiön.
Sutherland sai joulukuussa 2008 tähden Hollywoodin Walk of Famelle.
Sutherland on 174 senttiä pitkä.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1983 | Max Duganin paluu | Max Dugan Returns | Bill |
| 1984 | Pikkukaupungin poika | The Bay Boy | Donald Campbell |
| 1986 | Brotherhood of Justice | Brotherhood of Justice | Victor |
| 1986 | Elossa todistamaan | At Close Range | Tim |
| 1986 | Stand by Me – viimeinen kesä | Stand by Me | Ace Merrill |
| 1987 | Crazy Moon | Crazy Moon | Brooks |
| 1987 | Promised Land | Promised Land | Danny |
| 1987 | The Lost Boys | The Lost Boys | David |
| 1988 | Manhattanin valot | Bright Lights, Big City | Tad Allagash |
| 1988 | Nuoret sankarit | Young Guns | Josiah Gordon ”Doc” Scurlock |
| 1988 | 1969 | 1969 | Scott |
| 1989 | Luopiot | Renegades | Buster McHenry |
| 1990 | Nuoret sankarit 2 | Young Guns II | Josiah Gordon ”Doc” Scurlock |
| 1990 | Raja tuntemattomaan | Flatliners | Nelson |
| 1990 | Pähkinänsärkijä ja hiirten kuningas | The Nutcracker Prince | Pähkinänsärkijäprinssi / Hans (äänirooli) |
| 1992 | Kunnian miehiä | A Few Good Men | Luutnantti Jonathan Kendrick |
| 1992 | Pelon hetket | The Vanishing | Jeff Harriman |
| 1993 | Kolme muskettisoturia | The Three Musketeers | Athos |
| 1994 | The Cowboy Way | The Cowboy Way | Sonny Gilstrap |
| 1996 | Rankka pakomatka | Freeway | Bob Wolverton |
| 1996 | Silmä silmästä | Eye For An Eye | Robert Doob |
| 1996 | On aika tappaa | A Time To Kill | Freddie Lee Cobb |
| 1998 | Dark City – varjojen kaupunki | Dark City | Daniel P. Schreber |
| 1998 | Sotilaan rakastettu | A Soldier's Sweetheart | Rat Kiley |
| 1998 | Eron hetki | Break Up | John Box |
| 1998 | Lennonjohto | Ground Control | Jack Harris |
| 1999 | Murhaajan merkki | After Alice | Mickey Hayden |
| 2000 | FBI:n takaa-ajama | Desert Saints | Arthur Banks |
| 2000 | Beat – pahan syke | Beat | William S. Burroughs |
| 2000 | Nainen paikallaan | Woman Wanted | Wendell Goddard |
| 2000 | Vaarallinen viettelys | The Right Temptation | Michael Farrow-Smith |
| 2000 | 8 sekuntia kuolemaan | Cowboy Up | Hank Braxton |
| 2001 | Kuoleman rautatie | To End All Wars | Luutnantti William Reardon |
| 2002 | Ravia, ravia! | Dead Heat | Pally LaMarr |
| 2002 | Phone Booth | Phone Booth | Soittaja |
| 2003 | Ovi menneisyyteen | Behind the Red Door | Roy |
| 2004 | Taking Lives | Taking Lives | Hart |
| 2005 | River Queen | River Queen | Doyle |
| 2006 | Aivan villit | The Wild | Simson (äänirooli) |
| 2006 | The Sentinel – salaliitto | The Sentinel | David Breckinridge |
| 2007 | Mirrors | Mirrors | Ben Carson |
| 2008 | Dragonlance: Dragons of Autumn Twilight | Dragonlance: Dragons of Autumn Twilight | Raistlin Majere |
| 2008 | 24: Redemption | 24: Redemption | Jack Bauer |
| 2010 | Marmaduke | Marmaduke | Bosco-koira (äänirooli) |
| 2011 | Melancholia | Melancholia | John |
| 2013 | Pompeji | Pompeji | Corvus |
| 2015 | Forsaken | Forsaken | John Henry Clayton |
| 2016 | Zoolander 2 | Zoolander 2 | oma itsensä |
| 2017 | Where Is Kyra? | Where Is Kyra? | Doug |
| 2017 | Flatliners | Flatliners | tohtori Barry Wolfson |
Filmografia > Televisio

| Televisio> Vuosi | Televisio> Suomenkielinen nimi | Televisio> Rooli | Televisio> Huomioitavaa |
| --- | --- | --- | --- |
| 1985 | Hämmästyttävät tarinat | Static | 1 jakso |
| 2001–2010 | 24 | Jack Bauer | päärooli, 192 jaksoa |
| 2006 | Family Guy | kertoja | äänirooli, 1 jakso |
| 2006–2011 | Simpsonit | Eversti, Jack Bauer, Wayne | äänirooli, 3 jaksoa |
| 2012–2013 | Kosketus | Martin Bohm | 26 jaksoa |
| 2014 | 24 – Lontoo | Jack Bauer | 12 jaksoa |
| 2016–2019 | Designated Survivor | Tom Kirkman | päärooli, 53 jaksoa |
| 2020 | The Fugitive | etsivä Clay Bryce | päärooli |
Aiheesta muualla

Kuvia tai muita tiedostoja aiheesta Kiefer Sutherland Wikimedia Commonsissa
Kiefer Sutherland TV.comissa (Arkistoitu – Internet Archive) (englanniksi)
Madeleine (Ruotsin prinsessa)

| Prinsessa Madeleine |
| --- | --- |
 Hälsinglandin ja Gästriklandin herttuatar
 Prinsessa Madeleine vuonna 2013
Syntynyt:  10. kesäkuuta 1982 (ikä 42) Drottningholmin linna, Ruotsi
Puoliso:  Christopher O’Neill (vih. 2013)
Lapset:  Prinsessa Leonore Prinssi Nicolas Prinsessa Adrienne
Koko nimi:  Madeleine Thérèse Amelie Josephine
Suku:  Bernadotte
Isä:  Kaarle XVI Kustaa
Äiti:  Kuningatar Silvia
Prinsessa Madeleine (koko nimeltään Madeleine Thérèse Amelie Josephine, s. 10. kesäkuuta 1982) on Ruotsin prinsessa sekä Hälsinglandin ja Gästriklandin herttuatar. Hän on Ruotsin kuningas Kaarle XVI Kustaan ja kuningatar Silvian nuorin lapsi ja toinen tytär. Kruununperimysjärjestyksessä Madeleine on kahdeksas.
Elämä > Nuoruus

Madeleinen neljäs etunimi Josephine on annettu Napoleonin puolison Joséphine de Beauharnaisin mukaan, joka oli hänen isoisoisänsä isoisoisän, Oskar I:n puolison, kuningatar Josefinan, isoäiti.
Madeleine kävi 1985–1989 Västerledin seurakunnan esikoulua, josta hän siirtyi syksyllä Bromman Smedslättsskolaniin. Yläasteen hän kävi Carlssonin koulussa Tukholmassa, josta siirtyi Enskilda Gymnasietiin, josta hän valmistui vuonna 2001.
Elämä > Aikuisikä

Madeleine muutti keväällä 2006 New Yorkiin, jossa hän työskenteli neljä kuukautta harjoittelijana Yhdistyneiden kansakuntien lastenapujärjestö Unicefin päämajassa.
Madeleine tapasi juristi Jonas Bergströmin vuonna 2002 ja he kihlautuivat kesäkuussa 2009. He purkivat kihlauksensa huhtikuussa 2010. Eron jälkeen Madeleine muutti New Yorkiin, missä hän työskenteli kuningatar Silvian perustamassa hyväntekeväisyysjärjestössä, World Childhood Foundationissa.
Elämä > Avioliitto ja lapset

Ruotsin hovi vahvisti 25. lokakuuta 2012 Madeleinen kihlautuneen brittiläis-yhdysvaltalaisen Christopher O’Neillin kanssa edellisenä päivänä. Madeleine ja Chris O’Neill vihittiin 8. kesäkuuta 2013. Häät pidettiin Tukholman kuninkaanlinnan kirkossa. Prinsessan lyhythihaisen hääpuvun laahuksineen ja huntuineen oli suunnitellut italialainen muotisuunnittelija Valentino. Puku oli valkoista silkkiorganzaa ja siinä oli norsunluunvärisestä chantilly-pitsistä tehtyjä applikaatioita. Runsaasti poimutettu helma päättyi nelimetriseen laahukseen. Puvun tyköistuva yläosa oli kokonaan pitsiä, selkäosa oli avonainen. Silkkiorganzahuntu oli reunustettu tyllillä, jossa oli point d'esprit -tyylisiä pilkkukoristeita ja chantilly-pitsisiä appelsiinipuun kukkia. Prinsessan käyttämä tiara oli kuningasperheen yksityisomaisuutta.
Madeleinella ja Christopher O'Neilillä on kolme lasta. Pariskunnan ensimmäinen lapsi syntyi New Yorkissa 20. helmikuuta 2014 kello 22.41. Esikoistytär Leonore Lilian Maria on Ruotsin prinsessa ja Gotlannin herttuatar.
Pariskunnalle syntyi toinen lapsi 15. kesäkuuta 2015. Pojan nimi on Nicolas Paul Gustaf, kutsumanimi Nicolas ja hän on Ruotsin prinssi ja Ångermanlandin herttua.
Kolmas lapsi, Adrienne Josephine Alice, eli prinsessa Adrienne, Blekingen herttuatar, syntyi 9. maaliskuuta 2018.
Kuningas Kaarle Kustaa päätti syksyllä 2019, että prinsessa Leonorella, prinssi Nicolaksella ja prinsessa Adriennella ei ole enää kuninkaalliseen perheeseen kuuluvia oikeuksia, eivätkä he tulevaisuudessa osallistu hovin edustustehtäviin. Heille jo aiemmin myönnetyt herttuattarien ja herttuan tittelit kuitenkin säilyvät.
Vuodesta 2015 lähtien Madeleine asui perheineen Lontoossa. Vuonna 2018 prinsessa perheineen muutti Floridaan. Elokuussa 2023 Madeleinen on perheineen tarkoitus muuttaa takaisin Tukholman Östermalmiin, kuninkaallisten hevostallien yhteydessä sijaitsevaan asuntoon, jossa Madeleine on asunut jo aiemminkin.
Harrastukset

Madeleine on innokas ratsastaja, ja hän omistaa useita hevosia. Hän on myös kilpaillut esteratsastuksessa. Muihin harrastuksiin kuuluvat hiihtäminen ja laskettelu. Hän on myös kiinnostunut kulttuurista, pääasiassa teatterista, tanssista ja kuvataiteista. Aiemmin innokkaasta juhlijasta Madeleinesta on käytetty nimitystä ”bileprinsessa”.
Prinsessa Madeleine on Min Stora Dag -järjestön suojelija.
Kirjallisuutta

Ala, Laura: Prinsessa Madeleine.  Helsinki:  Helsinki-kirjat, 2011.  ISBN 978-952-5874-40-2
Aiheesta muualla

Kuvia tai muita tiedostoja aiheesta Prinsessa Madeleine Wikimedia Commonsissa
Ruotsin hovin sivu: Prinsessa Madeleine (Arkistoitu – Internet Archive)
Wikiuutisissa on aiheeseen liittyvä uutinen: Prinsessa Madeleine purki kihlauksensa‎
Ruotsin prinsessa Madeleine ja herra Christopher O’Neill hääpäivänään.
Madeleinen vaakuna.
Maija Pihlajamäki

| Maija Pihlajamäki> Henkilötiedot |
| --- | --- |
Syntynyt: 16. joulukuuta 1963 (ikä 60) Lehtimäki
Kansalaisuus:  suomalainen
Ammatti:  järjestöjohtaja (Jyty ry)
Titteli:  puheenjohtaja
Muut tiedot
Aktiivisena:  2010–2020 (Jytyn pj)
Koulutus: Vaasan yliopisto (HTM, 1993)
Tunnustukset:  SVR R
Järjestö:  Julkis- ja yksityisalojen toimihenkilöliitto
Edeltäjä:  Merja Ailus
Seuraaja:  Jonna Voima
Maija Liisa Orvokki Pihlajamäki (s. 16. joulukuuta 1963 Lehtimäki) on suomalainen hallintotieteen maisteri ja entinen järjestöjohtaja.
Pihlajamäki kirjoitti ylioppilaaksi vuonna 1982 Alajärveltä ja valmistui ensin hotellin vastaanottovirkailijaksi. Sittemmin hän opiskeli Vaasan yliopistossa, josta valmistui hallintotieteen maisteriksi vuonna 1993 (1992).
Työurallaan Pihlajamäki on toiminut muun muassa hotelli- ja ravintola-alalla, seurakunnan talouspäällikön viransijaisena, sitten Hiidenmaan uusyrityskeskuksen (Viro) yrityskonsulttina (1995), Mielenterveyden keskusliiton aluesihteerinä (1995–1998), europarlamentikon erityisavustajana Brysselissä (2001), Keskustan kunnallissihteerinä (1998–2010). Hän on johtanut 55 000 jäsenen Julkis- ja yksityisalojen toimihenkilöliitto Jyty ry:tä 2010–2020.
Tunnustuksena toiminnastaan hänelle on myönnetty Suomen Valkoisen Ruusun ritarikunnan ritarin arvo.
Tammikuussa 2021 Pihlajamäki valittiin Ylitornion kunnanjohtajaksi ja sittemmin Soinin kunnanjohtajaksi.
Penélope Cruz

| Penélope Cruz |
| --- | --- |
 Penélope Cruz Goya-palkintogaalassa vuonna 2018.
Henkilötiedot
Koko nimi:  Penélope Cruz Sánchez
Syntynyt: 28. huhtikuuta 1974 (ikä 50) Alcobendas, Madrid, Espanja
Ammatti:  näyttelijä, malli
Puoliso:  Javier Bardem (2010–)
Näyttelijä
Aktiivisena:  1989–
Merkittävät roolit:   Volver – paluu  Vicky Cristina Barcelona  Nine  Pirates of the Caribbean: Vierailla vesillä 
Palkinnot
 Parhaan naissivuosan Oscar   2008 Vicky Cristina Barcelona 
Aiheesta muualla
IMDb 
Elonet
AllMovie
Svensk Filmdatabas
Penélope Cruz Sánchez (s. 28. huhtikuuta 1974 Alcobendas, Madrid) on espanjalainen Oscar-palkittu näyttelijä ja malli. Hän teki ensiesiintymisensä vuonna 1992 elokuvassa Kinkkua, kinkkua. Vuonna 2006 Cruzista tuli ensimmäinen espanjalainen näyttelijä, joka on ollut ehdolla parhaan naispääosan Oscar-palkinnon saajaksi. Ehdokkuuden Cruz sai elokuvasta Volver – paluu. Vuonna 2009 hän sai Oscarin parhaasta sivuosasta Woody Allenin elokuvassa Vicky Cristina Barcelona.